CELEX: 62007TA0340(01)
Language: sk
Date: 2014-10-02 00:00:00
Title: Vec T-340/07 RENV: Rozsudok Všeobecného súdu z 2. októbra 2014 – Evropaïki Dynamiki/Komisia („Arbitrážna doložka — Zmluva o finančnej podpore Spoločenstva poskytnutej projektu v rámci programu eContent — Ukončenie zmluvy zo strany Komisie — Vrátenie oprávnených nákladov“)

10.11.2014   
            
            
               SK
            
            
               Úradný vestník Európskej únie
            
            
               C 395/31
            
         
      Rozsudok Všeobecného súdu z 2. októbra 2014 – Evropaïki Dynamiki/Komisia
      (Vec T-340/07 RENV) (1)
      
      ((„Arbitrážna doložka - Zmluva o finančnej podpore Spoločenstva poskytnutej projektu v rámci programu eContent - Ukončenie zmluvy zo strany Komisie - Vrátenie oprávnených nákladov“))
      (2014/C 395/35)
      Jazyk konania: angličtina
      
         Účastníci konania
      
      
         Žalobkyňa: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: N. Korogiannakis, avocat)
      
         Žalovaná: Európska komisia (v zastúpení: pôvodne E. Manhaeve a M. Wilderspin, neskôr M. Wilderspin, S. Delaude a L. Cappeletti a napokon S. Delaude a M. Cappeletti, splnomocnení zástupcovia, za právnej pomoci D. Philippe a M. Gouden, avocats)
      
         Predmet veci
      
      Žaloba založená na arbitrážnej doložke, ktorá smeruje k tomu, aby sa Komisii uložila povinnosť zaplatiť na jednej strane sumy údajne dlhované žalobkyni a na druhej strane náhradu škody z dôvodu zrušenia zmluvy o finančnej pomoci Spoločenstva na projekt „e-Content Exposure and Business Opportunities“ (zmluva EDC-53007 EEBO/27873), uzatvorenej v rámci viacročného programu Spoločenstva na stimuláciu rozvoja a používania európskeho digitálneho obsahu v globálnych sieťach a na podporu jazykovej rôznorodosti v informačnej spoločnosti
      
         Výrok rozsudku
      
      
                  1.
               
               
                  Európska komisia je povinná zaplatiť spoločnosti Evropaïki Dynamiki – Proigmena Systimata Tilepikoinonion Pliroforikis kai Tilematikis AE sumu vo výške 8 843,10 eura.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Komisia znáša 5 % svojich vlastných trov konania a je povinná nahradiť 5 % trov konania, ktoré vznikli spoločnosti Evropaïki Dynamiki – Proigmena Systimata Tilepikoinonion Pliroforikis kai Tilematikis, pričom naposledy uvedená spoločnosť znáša 95 % svojich vlastných trov konania a je povinná nahradiť 95 % trov konania, ktoré vznikli Komisii.
               
            
         (1)  Ú. v. EÚ C 269, 10.11.2007.